മഴയില് ഭിത്തി തകര്ന്നു വീടും വഴിയും അപകടാവസ്ഥയില് നെടുമങ്ങാട്: നഗരസഭയിലെ തോട്ടുമുക്കില് കൈത്തോടിന്റെ സുരക്ഷാഭിത്തി മഴയില് തകര്ന്നതോടെ ലൈഫ് ഭവനപദ്ധതി പ്രകാരം നിര്മ്മിച്ചുനല്കിയ വീടും, തോടിന്റെ കരയിലൂടെ നിരവധി പേര് സഞ്ചരിക്കുന്ന വഴിയും അപകടാവസ്ഥയില്. ടാപ്പിംഗ് തൊഴിലാളി രാധാകൃഷ്ണനും ഭാര്യ അനിതകുമാരിയും രണ്ടു മക്കളുമടങ്ങുന്ന കുടുംബത്തിന്റെ വീടാണ് അപകടാവസ്ഥയിലായത്. വര്ഷങ്ങള്ക്ക് മുമ്ബ് മൈനര് ഇറിഗേഷന് പദ്ധതിയുടെ ഭാഗമായി തോട്ടുമുക്ക് മുതല് പത്താംകല്ല് വരെ നിര്മ്മിച്ചിരുന്ന ജലധാര സംരക്ഷണ ഭിത്തിയാണ് തകര്ന്നത്. തോട്ടില് വെള്ളം ഉയര്ന്നതോടെ സൈഡ് വാളിന്റെ ഇരുവശങ്ങളും ഒലിച്ചുപോയി. പ്രധാന റോഡില് എത്താന് സ്ഥലവാസികളും മറ്റ് യാത്രക്കാരും ആശ്രയിച്ചിരുന്നത് തോടിന്റെ കരയിലൂടെയുള്ള ഇടറോഡായിരുന്നു. ഇരുവശങ്ങളും തകര്ന്നതോടെ ഇതുവഴിയുള്ള യാത്രയും തടസപ്പെട്ടതായി വാര്ഡ് കൗണ്സിലര് പി. രാജീവും പ്രദേശവാസികളും പറഞ്ഞു. കൈത്തോടിന് സംരക്ഷണ ഭിത്തി നിര്മ്മിക്കാന് അടിയന്തര നടപടി ആവശ്യപ്പെട്ട് നാട്ടുകാര് രംഗത്തെത്തി.